Etter man fikk frimerkene og postverket ble effektivisert rundt 1850 ble det mulig å begynne med brevskoler. På sluttet av 1800-tallet viste brevundervisning seg å være levedyktig i England, Tyskland og USA. Isaac Pitman i England var en av pionerene, han spredte sitt stenografisystem via postkort. I 1856 startet Charles Toussant og Gustav Langenscheidt språkundervisning i Berlin gjennom selvinstruerende brev. I 1863 begynte håndverkeren Simon Müller, under pseudonymet , teknisk undervisning via brev. Redaktør Thomas J. Foster startet brevkurs om vernearbeid og effektivisering av kulldrift i USA i 1891, det dannet grunnlaget for en av verdens største brevskoler, International Correspondence Schools stiftet i 1891. Brevundervisning var vanlig helt opp på universitetsnivå og i 1919 tilbød 73 amerikanske universiteter og colleger brevkurs, og de var alle tilsluttet National University Extension Association i USA.